|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Број: 01.8-13-535/25

Брчко, 8. априла 2025. године

На основу чланова 40 и 54 Пословника о раду Скупштине Брчко дистрикта БиХ – пречишћени текст („Службени гласник Брчко дистрикта БиХ“, бројеви 54/18, 17/20 и 24/20), а у складу с чланом 9 ставом 3 Упутства о спровођењу Закона о слободи вјере и правном положају цркава и вјерских заједница („Службени гласник БиХ“ број 28/19), Комисија за управу и финансије Скупштине Брчко дистрикта БиХ на 8. сједници одржаној 8. априла 2025. године, доноси

ОДЛУКУ

о начину расподјеле средстава капиталних донација Скупштине Брчко дистрикта БиХ

непрофитним организацијама

**Члан 1**

**(Предмет)**

Овом одлуком утврђују се намјена, сврха, надлежност за додјелу, програм утрошка, критеријуми за додјелу, начин расподјеле, износи донација, извјештавање, надлежност за контролу извјештаја, евиденција, обрасци и реализација капиталних донација Скупштине Брчко дистрикта БиХ непрофитним организацијама (у даљем тексту: капиталне донације).

**Члан 2**

**(Намјена и сврха)**

Средства капиталних донација из члана 1 ове одлуке намијењена су за реализацију активности које спроводе цркве и вјерске заједнице на изградњи, реконструкцији и санацији објеката вјерских заједница у сврху обнове, очувања, те изградње храмова, богомоља, џамија и других објеката вјерских заједница, као и изградње и одржавања гробаља и мезарја.

**Члан 3**

**(Надлежност за додјелу средстава)**

Комисија за управу и финансије Скупштине Брчко дистрикта БиХ (у даљем тексту: Комисија) додјељује средства капиталних донација, у складу с програмом утрошка средстава из члана 6 ове одлуке.

**Члан 4**

**(Критеријуми које морају испуњавати цркве и вјерске заједнице)**

Да би моглe да користе средства капиталних донација, цркве и вјерске заједнице морају испуњавати сљедеће критеријуме:

1. да су регистроване у складу с релевантним законским прописима;
2. да су у прописаном року доставиле извјештај о утрошку средстава која им је претходно додијелила Скупштина Брчко дистрикта БиХ и да су додијељена средства утрошиле у складу с намјеном за коју су им средства додијељена;
3. да посједују трансакциони рачун у пословној банци;
4. да имају право власништва или грађења на земљишту или објектима на којима се изводе радови.

Члан 5

(Подношење захтјева)

1. Цркве и вјерске заједнице подносе захтјев на прописаном обрасцу који је у прилогу ове одлуке (Образац број 1) за додјелу средстава капиталних донација са образложењем и елементима плана расподјеле средстава уз који ће приложити:
2. копију актуелног извода из судског регистра, не старијег од тридесет (30) дана или копију рјешења са измјенама и допунама о упису у регистар за упис цркава и вјерских заједница и њихових савеза издатог од Министарства правде Босне и Херцеговине;
3. копију картона депонованих потписа код пословне банке;
4. копију извода из регистара надлежних институција којима се доказује право власништва или грађења на земљи на којој ће се градити или објектима који ће се обнављати.

**Члан 6 (Начин расподјеле средстава)**

1. Расподјела средстава капиталних донација утврђује се програмом утрошка који доноси Комисија.
2. Комисија ће донијети програм утрошка средстава донација након усвајања буџета Брчко дистрикта БиХ за текућу годину.
3. Обавезни елементи програма утрошка средстава прописани су Законом о извршењу буџета Брчко дистрикта БиХ.
4. Средства капиталних донација не могу се додјељивати прије усвајања програма утрошка средстава.
5. Комисија разматра захтјеве и износи мишљење о испуњености услова за додјелу капиталних донација прописаних овом одлуком.
6. Комисија расподјељује средства одлуком, чијем доношењу претходи обављање консултација са скупштинском Комисијом за образовање, спорт, културу и сарадњу с вјерским заједницама и Дирекцијом за финансије Брчко дистрикта БиХ, те Правобранилаштвом Брчко дистрикта БиХ у складу са Законом о Правобранилаштву Брчко дистрикта БиХ.

**Члан 7**

**(Уговор о коришћењу додијељених средстава)**

1. Скупштина Брчко дистрикта БиХ ће закључити уговор са црквом или вјерском заједницом (у даљем тексту: корисник средстава) којим ће се регулисати међусобна права и обавезе.
2. У случају да се средства донација додјељују за радове и услуге у вези са извођењем радова које Скупштина Брчко дистрикта БиХ финансира с више од 50% од укупне вриједности, корисник средстава донација је у обавези да обезбиједи конкуренцију и транспарентност процедуре набавке.

**Члан 8**

**(Извјештавање)**

1. Корисници средстава дужни су да Комисији доставе извјештај о намјенском утрошку средстава у року прописаном Законом о извршењу буџета Брчко дистрикта БиХ.
2. Извјештај о утрошку средстава састоји се од текстуалног и финансијског дијела.
3. Текстуални дио извјештаја о утрошку средстава подноси се на прописаном обрасцу који је у прилогу ове одлуке (Образац број 2).
4. Финансијски дио извјештаја о утрошку средстава састоји се од копија оригиналних фактура и фискалних рачуна с пратећим отпремницама и других прописаних рачуноводствених исправа на основу којих су плаћања вршена, као и копија извода из банке на којима су видљиве промјене стања по основу приложених рачуна и других прописаних рачуноводствених исправа, вирмана или благајничких исплата као доказа да су плаћања извршена.
5. Корисник средстава је дужан да чува оригиналну финансијску документацију, те да је у случају потребе, учини доступном за разматрање и контролу од стране Комисије, било ког другог лица које овласти Комисија или било ког другог законом овлашћеног органа.
6. Уколико корисник средстава не утроши средства у року и за намјене за које су му додијељена, Комисија ће затражити повраћај цјелокупног износа додијељених средстава на Јединствени рачун Трезора Брчко дистрикта Босне и Херцеговине.
7. Уколико корисник средстава не изврши повраћај средстава у року од тридесет (30) дана од дана пријема писменог захтјева или у случају пријема потврде поштанског оператера о немогућности уручења захтјева из става 6 овог члана Комисија покреће поступак пред надлежним судом против корисника средстава који нису утрошили средства у року и за намјене за које су им додијељена средства.
8. Уколико корисник средстава не достави извјештај о утрошку средстава у року из става 1 овог члана, Комисија, у року од тридесет (30) дана од дана истека рока из става 1 овог члана, покреће поступак пред надлежним судом против корисника средстава који није доставио извјештај.
9. Корисници средстава могу, уз оправдан разлог, да одступе од планиране намјене утрошка средстава у максималном проценту од 10%, с тим да укупно добијени износ донације мора бити утрошен намјенски.

**Члан 9**

**(Надлежност за контролу извјештаја о утрошку средстава)**

1. Контрола извјештаја о утрошку средстава донација је у надлежности Комисије.
2. Комисија врши провјеру да ли је за претходно додијељена средства поднесен извјештај о утрошку средстава у прописаном року и да ли су средства утрошена у року и у складу с траженом намјеном.
3. За извјештаје који нису потпуни Комисија може писаним путем да тражи допуну извјештаја у оквиру рока прописаног чланом 8 ове одлуке. Допуна извјештаја доставља се путем писарнице Скупштине Брчко дистрикта БиХ.
4. Комисија ће вршити контролу извјештаја о утрошку средстава на основу достављене документације, а по потреби, у сврху одлучивања о оправданости утрошених средстава може да тражи додатну документацију, те врши контролу на терену.
5. О извршеној контроли извјештаја о утрошку средстава комисија ће изнијети мишљење.

**Члан 10**

**(Евиденције)**

1. Сектор за административно-финансијске послове Стручне службе Скупштине води евиденцију корисника донација.
2. Евиденција из става 1 овог члана састоји се од најмање сљедећих података:
3. назив корисника донације;
4. број и датум одлуке којом су средства додијељена;
5. износ донације;
6. намјена коришћења донације;
7. податак о извјештају о утрошку средстава.
8. Осим евиденције из става 2 овог члана, подаци о додијељеним средствима капиталних донација објављују се и на интернет-страници Скупштине Брчко дистрикта БиХ у рубрици “Регистар донација”.
9. Регистар донација из става 3 овог члана садржи:
10. назив корисника донације;
11. износ донације;
12. намјену коришћења донације;
13. податак о извјештају о утрошку средстава;
14. годину у којој су средства додијељена.

**Члан 11**

**(Обрасци)**

Обрасци из члана 5 и члана 8 ове одлуке саставни су дио ове одлуке и **чине** га:

1. АНЕКС I – Образац број 1 – Захтјев за додјелу донације;
2. АНЕКС II – Образац број 2 – Текстуални дио извјештаја о утрошку средстава.

Члан 12

(Реализација одлука)

1. За реализацију одлука Комисије задужују се Стручна служба Скупштине и Дирекција за финансије.
2. Стручна служба Скупштине, Сектор за административно-финансијске послове водиће евиденцију о утрошку и расположивости средстава капиталних донација, о чему ће извјештавати Комисију.

**Члан 13**

**(Прелазне одредбе)**

Ступањем на снагу ове одлуке престаје да важи Одлука о начину расподјеле средстава Скупштине Брчко дистрикта БиХ предвиђених за донације вјерским заједницама, број: 01.8-02-5711/23 од 11. марта 2023. године.

**Члан 14**

**(Ступање на снагу)**

Ова одлука ступа на снагу даном доношења и биће објављена у Службеном гласнику Брчко дистрикта БиХ.

**П Р Е Д С Ј Е Д А В А Ј У Ћ И**

**КОМИСИЈЕ ЗА УПРАВУ И ФИНАНСИЈЕ**

**С е а д С о ф т и ћ**

**Анекс I – Образац број 1**

**Захтјев за додјелу капиталних донација**

|  |  |  |
| --- | --- | --- |
| **Коме се подноси захтјев** | **Комисији за управу и финансије** | |
| Назив цркве / вјерске заједнице која подноси захтјев |  | |
| Име и презиме овлашћеног лица |  | |
| Адреса |  | |
| Контакт телефон / Адреса електронске поште |  | |
| Јединствени идентификациони број |  | |
| Детаљан опис активности за коју се тражи капитална донација | | |
| Значај активности за коју се тражи донација |  | |
| Датум реализације активности (дан, мјесец, година) |  | |
| Мјесто реализације активности |  | |
| Укупан износ потребних средстава |  | |
| Рок у којем ће се утрошити средства донација **(најдуже до рока за подношење извјештаја)** |  | |
| **Спецификација трошкова:**  Потребно је навести спецификацију робе, услуга, радова или других трошкова који ће настати приликом реализације активности. | Назив трошка | Износ средстава који ће се утрошити |
|  |  |
| Списак приложене документације којом се доказује испуњеност критеријума дефинисаних одлуком |  | |
|  | |
|  | |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_

**Анекс II – Образац број II**

Текстуални дио извјештаја о утрошку средстава капиталних донација

|  |  |  |
| --- | --- | --- |
| **Коме се подноси извјештај** | **Комисији за управу и финансије** | |
| **Назив цркве / вјерске заједнице** |  | |
| **Подносилац извјештаја / Овлашћено лице** |  | |
| Адреса |  | |
| Контакт телефон |  | |
| Мејл адреса |  | |
| **Укупан износ додијељених средстава** |  | |
| **Укупан износ утрошених средстава** |  | |
| **Спецификација трошкова** | **Назив трошка** | **Износ утрошених средстава** |
|  |  |
|  |  |
|  |  |
|  |  |
| **Образложење разлога за одступање од планиране намјене утрошка средстава и друга образложења** |  | |
| **Списак приложене документације** |  |  |
|  |  |
|  |  |
|  |  |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_